Gandia celebra el Dia Internacional de l'Orgull Lgtbi+ amb un manifest i la hissada de la bandera de l'arc de sant Martí
28 juny 2022

## Gandia celebra el Dia Internacional de l'Orgull Lgtbi+ amb un manifest i la hissada de la bandera de l'arc de sant Martí28 juny 2022Última actualització: 28 juny 2022

![](../gestion/img/93cffcaa93a12f6f2ac6041a7ab50822274cfe47403ebc7d60ad027b93b8266b.jpg)  
  

Com és tradicional, aquest migdia s’ha realitzat a la plaça Major de Gandia la lectura del manifest amb motiu del Dia Internacional de l’Orgull LGTBI, que es celebra hui dilluns 28 de juny.

A l’esdeveniment, ha assistit tota la corporació municipal i representants del Consell dels Joves de Gandia i d’altres col·lectius Lgtbi com DragSafor o Clgs Lgtbi+ Safor-Valldigna, entre altres.

En primer lloc, la presidenta de DragSafor, **Julen Camarena**, ha recordat que “tots els éssers humans naixem lliures i iguals en dignitat i drets, sense cap restricció”. A més, ha afegit que aquest dia “ens recorda la importància de continuar construint una societat més tolerant”.

Per la seua banda, **Carlos Pajuelo**, representant del Consell dels Joves de Gandia, ha destacat que “volem que Gandia siga un exemple en la lluita contra l’homofòbia. Per això, durant tot el mes de juny hem celebrat l’Orgull per a donar visibilitat a la realitat LGTBI”. Seguidament, Pajuelo ha donant a conèixer els guanyadors del concurs “Orgullosament artistes”. Així, en la categoria ‘primària’ el vencedor ha sigut Stefano di Carlo, del col·legi Botànic Cavanilles; mentre que Triana Marí, del col·legi Escoles Pies, ha sigut la guanyadora en la categoria ‘secundària’.

Després de la lectura i l’entrega de premis s’ha penjat la bandera de l’arc de Sant Martí al balcó del edifici consistorial per tal de mostrar el compromís de la ciutat en la construcció d’una societat diversa que reconega els drets i les llibertats de les persones Lgtbi+ i pose punt i final a la discriminació que encara pateixen en alguns casos.

  

[Twittear](https://twitter.com/share)